open-index/open-wikipedia-markdown huggingface dataset:
Mensa (spoločnosť)

**Mensa** je medzinárodná spoločnosť založená v roku 1946 v Oxforde Rolandom Berrillom a Lancelotom Lionelom Wareom. Podmienkou pre členstvo v tejto organizácii je výsledok v teste inteligencie, ktorý je schválený dozorcom Mensy International, medzi hornými dvoma percentami celkovej populácie, na Slovensku je to IQ nad 130. Organizácie Mensy v stovke krajín sveta združujú vyše 100 tisíc členov.

Poslaním a cieľom Mensy je využitie inteligencie v prospech ľudstva. Ide predovšetkým o podporu výskumu vlastností, znakov, či využitie inteligencie ako takej. Napríklad v USA pôsobí nadácia MERF (Mensa Education and Research Foundation), ktorá ma dokonca status poradného hlasu v UNESCO.

Funkciou Mensy je predovšetkým vytváranie stimulujúceho intelektuálneho a spoločenského prostredia pre svojich členov, umožňovanie ich dobrovoľnej sebarealizácie a podpora vzájomných kontaktov. Či už formou rôznych besied, prednášok, diskusií... Mensa ako taká sa však zaoberá iba vytváraním základných podmienok, všetko záleží na osobnej aktivite jednotlivcov. Mensa si kladie za cieľ poskytovať čo najslobodnejší priestor pre sebarealizáciu. Je to spoločenstvo ľudí s rôznymi názormi, ambíciami, ktorí vykonávajú svoju činnosť úplne dobrovoľne. 

Mensu tvoria jej členovia. Je ich stotisíc po celom svete a sú to ľudia z celého spektra ľudskej spoločnosti, od učiteľov, lekárov, právnikov, vedcov, politikov, až po nositeľov Nobelových cien. Za člena Mensy Slovensko je v aktuálnom roku považovaný ten, kto úspešne absolvoval IQ Test Mensy Slovensko (aj v minulosti), prejavil záujem o členstvo a zaplatil členský príspevok za daný rok. Členstvo možno kedykoľvek prerušiť napr. zo študijných alebo pracovných dôvodov a neskôr si opäť členstvo obnoviť.

Mensa na Slovensku pre svojich členov organizuje rôzne akcie na miestnej aj celoslovenskej úrovni. Ide o klubové stretnutia, víkendové pobyty, exkurzie a prednášky.

## Web odkazy
* Mensa International
*  Mensa Slovensko
* Mensa ČR
* Mensa Nemecko (MinD)
* Mensa Rakúsko
* Mensa Švajčiarsko 


Kategória:Združenia
Kategória:Testy inteligencie
Stoličnobelehradská župa

**Stoličnobelehradská župa** (iné názvy: **Belehradská župa**, **Fejérska župa** , **Fejér**; maď. *Fejér vármegye* alebo *Fejér*, v rokoch 1950 až 2022 *Fejér megye*) je župa v Maďarsku.

V minulosti to bola župa resp. stolica resp. komitát v Uhorsku, a to pod názvami **Stoličnobelehradská župa** resp. **Stoličnobelehradská stolica** resp. **Stoličnobelehradský komitát** (namiesto slova Stoličnobelehradská/-ý môže byť slovo **Belehradská/ý** alebo **Stolnobelehradská/-ý** alebo **Fejérska/-ý**; iné názvy: **Stoličný Belehrad**, **Stolný Belohrad**, **Fejér**; maď. *Fejér (vár)megye*).

## Súčasná župa
Jej rozloha je , žije tu 428 676 obyvateľov (stav 2005). Sídlom župy je Stoličný Belehrad (*maď.* Székesfehérvár).

## Referencie

## Iné projekty


Kategória:Župy v Maďarsku
Peštianska župa (Maďarsko)

**Peštianska župa** () je župa v Maďarsku, ktorá vznikla v roku 1950. Sídlom župy je Budapešť, rozloha župy je  a žije tu 1 077 300 obyvateľov.

## Iné projekty


Kategória:Župy v Maďarsku
Šomodská župa (Maďarsko)

**Šomodská župa** je župa v Maďarsku. Jej sídlom je Kaposvár, župa má rozlohu 6036 km² a žije tu 335 237 obyvateľov.

## Iné projekty


Kategória:Župy v Maďarsku
Vašská župa

**Vašská župa** (iné názvy: **Vaš**, **Železná župa**; maď. *Vas vármegye* alebo *Vas*, v rokoch 19502022: *Vas megye*) je župa v Maďarsku.

V minulosti to bola župa, resp. stolica, resp. komitát v Uhorsku, a to pod názvami **Vašská župa** resp. **Vašská stolica** resp. **Vašský komitát** (namiesto slova Vašská/-ý môže byť slovo **Železná/-ý** alebo slovo **Železnohradská/-ý**), iné názvy: **Vaš**, **Vas**, zriedkavo: *Železný hrad*; po latinsky: *Comitatus Castriferrei*, po maďarsky: *Vas (vár)megye* alebo *Vas*, po nemecky: *(Komitat) Eisenburg* alebo *Eisenburger Gespanschaft*).

## Súčasná župa
Jej sídlom je mesto Szombathely (po slovensky Kamenec), rozloha župy je  a žije tu 268 653 obyvateľov.

## Uhorská župa
Uhorský komitát, resp. stolica, resp. župa bol územne identický s dnešnou župou, ale časť z uhorskej župy po zániku Rakúsko-Uhorska (presnejšie po roku 1921) leží vo východnom Rakúsku (v Burgenlande) a východnom Slovinsku. Hlavným mestom bolo tak ako dnes mesto Szombathely (slov. *Kamenec*, nem. *Steinamanger*).

### Okresy
V roku 1910 sa Vašská župa delila na tieto okresy: 
* Celldömölk
* Oberwart (Felsőőr)
* Körmend
* Kőszeg
* Murska Sobota (Muraszombat)
* Güssing (Németújvár)
* Sárvár
* Szentgotthárd
* Szombathely
* Vasvár
* Mesto so zriadeným magistrátom:
** Szombathely

## Referencie

## Iné projekty


Kategória:Župy v Maďarsku
Kategória:Župy v Uhorsku
Zalianska župa

**Zalianska župa** (iný názov: **Zala**; maď. *Zala vármegye*, v rokoch 19502022: *Zala megye* alebo *Zala*) je župa v Maďarsku. 

V minulosti to bola župa resp. stolica resp. komitát v Uhorsku, a to pod názvami **Zalianska župa** resp. **Zalianska stolica** resp. **Zaliansky komitát** (namiesto slova Zalianska/-y môže byť staršie slovo **Zalánska/-y** alebo **Zalanská/-ý** alebo **Zaladská/-ý** alebo zriedkavo *Saladská/-ý*; iný názov: **Zala**, zriedkavo *Salad*; lat. *Comitatus Zaladiensis/S(z)aladiensis*, maď. *Zala ([vár]megye)* alebo *Zalavár megye* alebo *Szala(d) (vármegye)*, nem. *(Komitat) Zala(d)/S(z)alad* alebo *Zala(d)er/S(z)alader Gespanschaft*).

## Súčasná župa
Jej sídlom je mesto Zalaegerszeg, rozloha župy je  a žije tu takmer 300-tisíc obyvateľov.

## Iné projekty


Kategória:Župy v Maďarsku
Kategória:Župy v Uhorsku
Dezinflácia

**Dezinflácia** (angl. disinflation) môže byť:
*(a) pokles miery inflácie
*(b) (fiskálna a/alebo monetárna) politika znižovania či eliminovania miery inflácie
*(c) zriedkavo: pokles cenovej hladiny (slovo deflácia, ktorým sa pokles cenovej hladiny často označuje, potom znamená pokles národného dôchodku)

Príklad: Kladný rast cien o 4 % za isté obdobie je inflácia (podľa najbežnejšej definície pojmu inflácia). Pokles tohto rastu cien v nasledujúcom období na 3 % je dezinflácia (podľa definície (a) pojmu dezinflácia). Záporný rast cien (napr. -4 %) je deflácia (podľa najbežnejšej definície pojmu deflácia). 

Pokles inflácie vyvolávajú v zásade tie isté (ale opačne pôsobiace) faktory, ako faktory vyvolávajúce infláciu.

Kategória:Inflácia
Kategória:Makroekonómia
Reflácia

**Reflácia** je označenie pre "kontrolovanú infláciu", ktorá smeruje k oživeniu ekonomiky, najmä postupným miernym zvyšovaním množstva peňazí a následným postupným miernym znižovaním cien na pôvodnú úroveň.

Kategória:Inflácia
Kategória:Makroekonómia
Relics

***Relics*** je výberový album (kompilácia) skupiny Pink Floyd. Album bol prvýkrát vydaný 14. mája, 1971 v Spojenom kráľovstve a 15. júla, 1971 v USA. Album dosiahol v rebríčkoch Spojeného kráľovstva 34. miesto a 153. miesto v rebríčkoch v USA.

## Reedície a obal albumu

Remastrované CD boli vydané roku 1996 s rôzne graficky upravenými obalmi. Najčastejšie šlo o trojdimenzionálne verzie originálnej kresby, ktorú pôvodne nakreslil bubeník skupiny Nick Mason. Podľa Nickových slov je originálna kresba na obale iba jedným z výsledkov jeho práce počas štúdia architektúry na Regent Street Polytechnic. Na obale amerického vydania je plastika štvorokej ľudskej tváre, ktorá bola v skutočnosti na starožitnom otváraku na fľaše.

## Vydanie albumu

Vydanie tejto výberovky bolo podnietené vtedajším úspechom albumu *[[Atom Heart Mother]]*, ktorý dosiahol v anglických rebríčkoch prvú pozíciu. Album bol viackrát vydaný nelegálne. Jeden z konfliktov spôsobilo aj vydavateľstvo EMI Australia vydaním albumu bez súhlasu skupiny. Album bol stiahnutý z trhu, čo spôsobilo, že sa toto vydanie neskôr stalo zberateľskou raritou. Reedíciou z roku 1996 sa táto rarita stala ľahko dostupnou.

## Zaujímavosti o albume
* Do roku 1992, keď vyšla definitívna zbierka singlov z raného obdobia skupiny Pink Floyd pod názvom *The Early Singles* bol album *Relics* veľmi vysoko cenený vzhľadom na to, že sa na ňom nachádzajú ich prvé veľké hity z barrettovskej éry „Arnold Layne“ a „See Emily Play“, ktoré dovtedy vyšli iba na singloch.

* Na albume nájdeme aj jednu dovtedy nevydanú štúdiovú nahrávku od Rogera Watersa „Binding My Time“, ktorú hrali iba na živých vystúpeniach ako súčasť časti koncertu *The Man/ The Journey*. V tejto skladbe možno počuť aj Wrightove výkony v hre na trombón.

* Zaujímavé je aj využitie prvkov psychedelického rocku v ináč melodickej skladbe „Julia Dream“.

* V skladbe „Remember a Day“ hrajú spolu na gitaru Syd Barrett a David Gilmour.

* Skladba „The Nile Song“ (zo soundtracku *[[Music from the Film More|More]]*) sa dá považovať za jedno raných diel v štýle hard rocku v podaní skupiny Pink Floyd.

## Zoznam skladieb

## Výroba
### Pink Floyd

* Syd Barrett - sólová a rytmická gitara a spev v skladbách „Arnold Layne“, „See Emily Play“, „Interstellar Overdrive“ a "Bike“.
* Roger Waters – basová gitara, spev a vokály
* David Gilmour - sólová a rytmická gitara, spev a vokály vo všetkých skladbách s výnimkou skladieb „Arnold Layne“, „See Emily Play“, „Interstellar Overdrivev“ a „Bike“, spev a vokály
* Rick Wright - organ, klavír, syntetizátor, trombón
* Nick Mason – bicie a perkusie, dizajn originálneho obalu.

### Spolu s
* Norman Smith – bicie a vokály v skladbe „Remember a Day“
* James Guthrie - remastering výroba
* Doug Sax - remastering.

## Externé odkazy

Kategória:Kompilačné albumy z 1971
Kategória:Albumy Pink Floyd
Plazmová hviezda

[right|thumb|Dvojhviezda tvorená plazmovou a degenerovonou dvojhviezdou - [Sírius]]
**Plazmová hviezda** je hviezda, v ktorej prebiehajú termojadrové reakcie a teda v nej vzniká elektromagnetické žiarenie. Býva to hviezda hlavnej postupnosti, podobor, obor, jasný obor alebo nadobor. Všetky hviezdy viditeľné na oblohe voľným okom alebo malým ďalekohľadom sú plazmové. Ich opakom sú degenerované hviezdy.

Plazmová hviezda má hmotnosť v rozpätí od 0,08 hmotností Slnka do viac ako 100 hmotností Slnka. Hornú hranicu nie je možné presne určiť. Príliš hmotné plazmové hviezdy, napr. Eta Carinae sa stávajú nestabilnými. Plazmová hviezda sa skladá z plazmy, tj. zo zmesi protónov, elektrónov, ionizovaných atómov a zriedkavo aj neutrálnych atómov. V jej jadre prebiehajú termojadrové reakcie, ktoré sú zdrojom všetkého jej žiarenia. Plazmová hviezda zahŕňa 5 štádií vývoja hviezd. Plazmová hviezda vzniká z protohviezdy v okamihu jej prechodu na hlavnú postupnosť, čiže v okamihu zapálenia termojadrových reakcií. Štádium plazmovej hviezdy končí zánikom obra alebo nadobra. Supernovy, bielych trpaslíkov, neutrónové hviezdy a čierne diery už zaraďujeme medzi degenerované hviezdy.

Najznámejšou plazmovou hviezdou je Slnko. Plazmové hviezdy sa samozrejme vyskytujú aj v dvoj- a viacnásobných systémoch, napríklad našu najbližšiu hviezdnu sústavu alfa Centauri tvoria tri plazmové hviezdy. Plazmové hviezdy sa však môžu nachádzať aj v pároch s degenerovanými hviezdami. Typickým príkladom je najjasnejšia dvojhviezda na oblohe Sírius, kde hlavnú zložku tvorí plazmová hviezda hlavnej postupnosti a vedľajšiu biely trpaslík. Degenerované hviezdy môžu zo svojich plazmových spoločníkov gravitáciou vysávať hmotu. Príkladom takýchto dvojhviezdnych systémov sú novy. Existuje hypotéza, podľa ktorej sa degenerované hviezdy môžu vrátiť do štádia plazmových hviezd, napríklad nahromadením veľkého množstva hmoty.

Kategória:Vývoj hviezd
Grenoble

**Grenoble** je mesto na juhovýchode Francúzska. Nachádza sa v departemente Isère v regióne Auvergne-Rhône-Alpes. Počet obyvateľov je okolo 158 000, celá metropolitná zóna má (podľa sčítania ľudu z roku 2004) 514 559 obyvateľov.

V roku 1968 sa tu konali X. zimné olympijské hry. Je to tiež známe univerzitné mesto.

## Poloha
Mesto má rozlohu . Najvyšší bod je položený  a najnižší bod 

## Obyvateľstvo
Počet obyvateľov je  ().

Nasledujúci graf zobrazuje vývoj počtu obyvateľov v meste.

## Vzdelanie
* Université Grenoble-Alpes
* Grenoble École de Management

## Známe osobnosti
* Claudine Alexandrine Guérin de Tencin (* 1681 – † 1749), spisovateľka
* Jacques de Vaucanson (* 1709 – † 1782), vynalézca
* Gabriel Bonnot de Mably (* 1709 – † 1785), historik a politický mysliteľ
* Etienne Bonnot de Condillac (* 1715 – † 1780), osvietenský filozof
* Stendhal (* 1783 – † 1842), spisovateľ
* Henri Fantin-Latour (* 1836 – † 1904), maliar
* Emmanuel Mounier (* 1905 – † 1950), katolícky publicista a filozof, zakladateľ personalistického hnutia
* Lionel Terray (* 1921), horolezec
* Perrine Pelenová (* 1960), zjazdová lyžiarka, majsterka sveta
* Cristobal Huet (* 1975), hokejista

## Partnerské mestá

## Iné projekty

## Referencie


## Pozri aj
*Inovallée
*Zoznam obcí departementu Isère


Kategória:Mestá v regióne Auvergne-Rhône-Alpes
Kategória:Obce v departemente Isère
Bioinformatika

[thumb|220px|'''Mapa ľudského chromozómu X''' (zo stránky [National Center for Biotechnology Information|NCBI). Mapovanie ľudského genómu je jeden z veľkých úspechov bioinformatiky.]]

**Bioinformatika** je hraničná disciplína viacerých vedných odborov: informatiky, biochémie a aplikovanej matematiky. Bioinformatika rieši biologické problémy zvyčajne na molekulovej úrovni.

## Pozri aj
* biologický informačný systém

## Iné projekty

## Externé odkazy
* Linux ressources for biology
Phil Esposito

**Phil Esposito**, celým menom **Philip Anthony "Espo" Esposito,** (* 20. február 1942, Sault Ste. Marie, Ontário, Kanada) je bývalý kanadský hokejista, center, ktorý pôsobil v NHL. Je starším bratom člena Hokejovej siene slávy, brankára Tonyho Esposita.

Hral za Chicago Blackhawks, Boston Bruins a New York Rangers. Hral v rokoch 1963 až 1980. 

V roku 1984 bol prijatý do Siene Slávy NHL a je považovaný za jedného z najlepších hráčov v histórii NHL. Pri príležitosti 100. výročia NHL bol v januári 2017 zaradený medzi sto najlepších hráčov NHL.

Pôsobil aj ako hlavný tréner klubu New York Rangers.

## Referencie

## Externé odkazy
* 

Kategória:Kanadskí hokejisti
Kategória:Hráči Chicago Blackhawks
Kategória:Hráči Boston Bruins
Kategória:Hráči New York Rangers
Kategória:Členovia Hokejovej siene slávy
Kategória:Osobnosti na kanadských poštových známkach
Kategória:Osobnosti zo Sault Ste. Marie (Ontário)
Jetix

**Jetix** bola televízna stanica vysielajúca animované seriály pre deti. Bola to najrozšírenejšia stanica vysielajúca animované seriály v českom jazyku na území Slovenska a Česka. Jej starý názov bol *Fox Kids*, a pochádzala z USA.

Vysielacia doba Jetix bola rozdelená na dve časti. Prvou časťou bol Jetix, ktorý vysielal od polnoci do 19:00. Druhou bol Jetix Max, ktorý vysielal od 19:00 do polnoci. Televízia mala k dispozícii veľké množstvo programov, do vysielania zaraďovala len niektoré z nich. Vo vysielaní sa tiež objavili filmy High School Musical a High school musical 2, ktoré boli niekoľkokrát reprízované.

19. septembra 2009 sa televízia Jetix zmenila na Disney Channel.
Jetix skončil celosvetovo v rovnakom období, kde ho nahradil spomínaný Disney Channel. V krajinách, v ktorých už Disney Channel existoval, sa z Jetixu stal druhý kanál spoločnosti Disney - Disney Channel XD.

## Iné projekty

## Externé odkazy
* Slovenská stránka venovaná kanálu Jetix
* Oficiálna stránka Disney Channel v Česku

Kategória:Televízne stanice v Česku
Kategória:Detské televízne stanice
Jan Nepomuk Woldřich

**Jan Nepomuk Woldřich** (* 15. jún 1834, Zdíkov – † 3. február 1906, Praha) bol  český geológ, paleontológ a archeológ.

## Životopis
Narodil sa v Zdíkove okres Prachatice. Najskôr študoval na piaristickom gymnáziu v Českých Budějoviciach. Po maturite odišiel do Viedne, kde pokračoval v štúdiu prírodných vied na viedenskej univerzite, kde získal v roku 1859 doktorát filozofie. Potom pôsobil ako stredoškolský profesor v Prešove, v Banskej Štiavnici a v Salzburgu. Neskôr pôsobil ako profesor na akademickom gymnáziu vo Viedni.

Pre stredné školy napísal *Rukoväť zoológie* a tiež *Telovedu človeka*. Hlavnými odbormi jeho vedeckej činnosti boli geológia, paleontológia a paleoantropológia. Je autorom dodnes uznávanej vysokoškolskej trojdielnej učebnice *Všeobecná geologie se zvláštním zřetelem k zemím koruny české*. Hoci vyštudoval a tiež vyučoval prírodné vedy, jeho záujem bol zameraný už od mladosti na históriu a archeológiu svojho rodného kraja. Archeológia sa nakoniec stala jeho hlavnou životnou náplňou aj oborom, v ktorom najviac vynikol. Svojimi archeologickými výskumami nemalou mierou prispel k poznaniu pravekého osídlenia Čiech, predovšetkým svojho rodného Českobudejovicka.

V roku 1893 bol menovaný za mimoriadneho profesora geológie a paleontológie na Karlovej univerzite v Prahe a v roku 1899 riadnym profesorom. V roku 1905 sa vzdal pedagogickej činnosti a venoval sa spracovávaniu archeologického materiálu, no o rok neskoršie zomrel.

## Iné projekty

## Externé odkazy
* Nekrológ v Národní politice

Kategória:Českí geológovia
Kategória:Českí archeológovia
Kategória:Českí paleontológovia
Kategória:Poslanci rakúskej Ríšskej rady
Robert Townson

thumb|right|Robert Townson
**Robert Townson** (* I - III, 1762 Spring Grove, Marshgate, Richmond, Surrey, Anglicko - † 27. jún 1827, Varro Ville, Nový Južný Wales, Austrália) bol významný, pôvodom anglický (škótsky) lekár, prírodovedec, cestovateľ a entomológ.

## Význam pre Slovensko a dielo

Pre územie Slovenska má význam hlavne v tom, že v júli roku 1793 prišiel do Vysokých Tatier, kde pôsobil niekoľko týždňov (hlavne v oblasti Kriváňa), kde sa aj kriticky vyjadril o banských pokusoch. Svoje tatranské poznatky opísal v XV. až XVII. kapitole obsiahleho diela Cesta po Uhorsku (Travels in Hungary), ktoré vyšlo v Londýne roku 1797 a malo i francúzsky preklad. V spomenutých kapitolách je zhrnuté poznanie nielen charakteru prírodovedného, ale aj o živote ľudu pod Tatrami. Uskutočnil barometrické merania, vďaka ktorým potvrdil, že Kriváň je nižší ako Lomnický štít. V Tatrách ho sprevádzali viacerí vodcovia a prírodovedci, najmä však Tomáš Mauksch. Omylom Townsona bolo, že za najvyšší vrchol považoval Lomnický štít. Veľmi cenné sú v jeho diele aj zobrazenia tatranských scenérií. Spomínaná práca Travels in Hungary obsahuje i entomologickú časť. Sú tu spomenuté viaceré druhy hmyzu, ktoré na území Tatier zistil. Tiež je tu aj jednoduché vyobrazenie niektorých významnejších druhov hmyzu, hlavne z radu chrobákov. Práca obsahuje i prehľadnú mapu s vyobrazením a zaznamenaním významnejších informácií na území Slovenska.

## Dielo
* *Travels in Hungary : with a short account of Vienna in the year 1793.* London : G.G. and J. Robinson, 1797.  xviii + 506 s. Dostupné on-line.

## Literatúra o autorovi
* COGHEN, Monika: A "Philosophic Traveller" in the Tatras and Galicia in the Year 1793: Robert Townson's Account in *Travels in Hungary*. In: MAZUR, Zygmunt – BELA, Teresa (eds.): *Language and identity : English and American studies in the age of globalization.* Kraków : Jagiellonian University Press, 2006, s. 215 – 226. ISBN 978-83-233-2148-4
* Gaedike, R. & Groll, E.K.:*Entomologen der Welt* ; (Biografien, Sammlungsverbleib) Datenbank, DEI Eberswalde im ZALF e. V.: „Townson Robert“ (internet), 2001
* Parry, W. E.:*Journal of a voyage for the discovery of the North-West Passage from the Atlantic to the Pacific* ; 1819 - 20 in HMS Hecla and Griper, London, J. Murray: XXIX + 310 + CLXXIX, 2003
* Groll, E. K. [ed.]: *Entomologen der Welt* (Biographien, Sammlungsverbleib) Datenbank 2. Version, DEI im ZALF e.V.: „Townson Robert“ (internet), 2006
* Bronislaw Gustawicz: Pomiary tatranskie, Pamietnik TT, 8, 1883. 
* Ivan Pišút: Botanické výskumy Roberta Townsona na Slovensku v roku 1793, Sborník Slovenského Národného Múzea, Prírodné vedy, 29 (1983).
* Branislaw Matousek, Ivan Pišút: Zabudnutý bádateľ Robert Townson. In: Krásy Slovenska, č. 12 (1988).

Kategória:Anglickí vedci
Kategória:Narodenia v 1762
Kategória:Úmrtia v 1827
Kategória:Škótski entomológovia
Kategória:Lepidopterológovia
Kategória:Osobnosti Tatier
Rytier (stredovek)

[náhľad|250px|Rytier, Smrť a Satan [Albrecht Dürer, 1513]]
**Rytieri** v stredoveku boli zhruba od 8. storočia do 15. storočia ťažkoodení vycvičení jazdci-bojovníci vo vojsku (pôvodne franskom) a najmä od 11. storočia zároveň – spravidla pasovaní – predstavitelia špeciálneho vyššieho stavu.

Rytieri zohrali významnú úlohu v križiackych výpravách a iných stredovekých vojnách. Rytieri nosili plátovú výzbroj. Pri jej obliekaní im museli pomáhať pomocníci panoši. Hlavné zbrane rytierov boli sekery, kopije a meče.

Rytierstvo vzniklo z ranostredovekých panovníckych družín (lat. *milites*, starofr. *chevalier* a pod.), ktoré zas nadväzovali na starorímsku tradíciu (*[[equites]]*, existovali údajne už za vlády Romula v 8. stor. pred Kr.). Rytieri v pravom zmysle slova vznikli zhruba v 8. storočí, kedy sa vojsko Franskej ríše pretváralo na prevažne jazdecké vojsko. Keďže jeho príslušníci potrebovali špeciálny výcvik, koňa a výzbroj, začala vznikať zvláštna elitná spoločenská skupina rytierov, teda zvláštny stav. Po zavedení dedičnosti lén v Nemecku (1037), ktorým sa aj vojenské (rytierske) zamestnanie začalo dediť z otca na syna, a po vypuknutí križiackych výprav (1096) bol (najmä nemecký a francúzsky) rytiersky stav definitívne utvorený. 

Od 11. storočia sa pod francúzskym vplyvom šírili aj slávnostné formy prijímania za rytierov (pasovanie) a od 12. storočia sa začali používať erby. Od 12. storočia existovali aj tzv. vandrovní rytieri, neskôr aj zbojnícki rytieri. V 12.-14. storočí sa vytvorila osobitná rytierska literatúra a kultúra. Do 15. storočia boli známe rytierske turnaje. 

V Uhorsku, vrátane Slovenska, osobitný rytiersky stav nikdy neexistoval; rytiermi boli príslušníci šľachty. 

Rytierstvo v pravom zmysle slova začalo upadať v 14. storočí a zaniklo v 15. a na začiatku 16. storočia. Pojem rytier sa ale až dodnes zachoval ako stav, ako šľachtická hodnosť, prípadne aspoň čestný titul (v Rakúsko-Uhorsku do roku 1918). Pozri rytier (šľachtická hodnosť), knight a rytier.

## Pozri aj
* rytiersky epos
* rytiersky román

## Iné projekty

Kategória:Kavaléria
Kategória:Stredovek
Kategória:Dejiny vojenstva
Husár

thumb|Husár v typickej uniforme
**Husár** () bol pôvodne príslušník telesnej stráže Mateja Korvína, neskôr ľahký vojenský jazdec uhorského (neskôr aj rakúskeho) vojska, v novoveku aj ťažký jazdec poľského vojska a napokon od 18. storočia podľa uhorského vzoru aj príslušník špeciálneho (od konca 19. stor. už len reprezentatívneho) špeciálne odetého pluku v rámci ľahkého vojenského jazdectva armád iných európskych krajín (Rusko, Francúzsko, Prusko, Spojené kráľovstvo...). Od druhej polovice 20. storočia sa ešte názov vyskytuje ako tradičné označenie plukov niektorých armád. V armádach nemecky hovoriacich častí habsburskej monarchie, označovaní aj švališéri (z franc. chevau-lagers), sa toto označenie od 1767 používalo aj v uhorskej armáde.

Pre uniformu husárov bol typický kabátec, ktorý sa mimo boja nosil prevesený cez rameno. Dolomán bol krátky zdobený kabát s hustým šnurovaním. Ďalej nosili úzke nohavice s výšivkami na stehnách a hrubý kožený opasok. Značne sa líšili najmä husárske jednotky v Poľsku. Poľskí husári nosili, na rozdiel od ostatných, aj ľahké brnenie a typické „krídla“, ktoré boli ochranou pred použitím lás s obľubou používaných orientálnymi jazdeckými jednotkami. Ozdobnú zbroj poľských husárov tvorila leopardia koža a orlie perá. Používali rýchle a obratné kone. Ich hlavnými zbraňami boli kopija, meč, paloš, alebo šabľa. Niekedy doplnená o pár pištolí alebo krátku karabínu.

Prvé dva pravidelné husárske pluky rakúskeho jazdectva boli sformované v roku 1688.

## Etymológia
Slovenské slovo pochádza z maďarčiny. V dnešnej maďarčine slovo znie *huszár*, prvýkrát je v maďarčine doložené z roku 1432 v podobe *hussar*  vo význame ľahký vojenský jazdec slúžiaci v pevnostiach na južnej uhorskej hranici (Podľa iných názorov je prvý výskyt už v roku 1378 v podobe *hunzar* vo význame člen družiny). Do konca 15. storočia slovo označovalo srbských ľahkých jazdcov bojujúcich s kopijou a štítom a bez brnenia. Od 16. storočia slovo označovalo druh vojakov kráľovského dvora. 

Vysvetlení etymológie maďarského slova je viacero:
*Slovo pochádza zo srbochorvátskeho  slova *husar/gusar/chusar* (pirát, lupič, zlodej; staršia podoba znie *hursar/gursar/kursar*), ktoré môže pochádzať:
**(možno cez talianske *corsare/corsaro* - korzár) z latinského *cursarius/corsarius* (korzár) a to z latinského *cursus* (beh, chod, jazda), alebo 
**(možno cez srbochorvátsky/južnoslovanský tvar **chonsar*) z praslovanského slova **chõsa* (chasa, družina), ktoré asi pochádza z gótskeho *hansa* (družina), alebo
**(možno cez srbochorvátsky/južnoslovanský tvar **chonsar*) zmiešaním byzantského (t.j. gréckeho) slova *chósarios/chonsarios* (vyzvedač, predná hliadka, lupič, zlodej; slovo je odvodené od slova *chósia* - pascovitá lesť) a latinského slova *cursarius* (korzár)
*Staršia hypotéza, podľa ktorej slovo pochádza z maďarského slova *húsz* (dvadsať), je definitívne nesprávna.

## Referencie

## Iné projekty

Kategória:Kavaléria
Prodromus lepidopter Slovenska

**Prodromus lepidopter Slovenska ** je jedna z najvýznamnejších prác z odboru entomológie - lepidopterológie Slovenska. Práca bola vydaná v roku 1964 v Bratislave, v nakladateľstve SAV. Autorom knihy je Karel Hrubý (1910 - 1962) a vyšla až po jeho smrti. 

V tejto práci sa udáva zoznam všetkých v tom čase známych lokalít všetkých registrovaných druhov motýľov z územia Slovenska.
V práci je uvedený zoznam literatúry (bibliografia), kde sú záznamy o motýlej faune Slovenska v dovtedajšej histórii jej výskumu, a ktoré mal autor k dispozícii. Je tu uvedený zoznam 2688 druhov motýľov, ktoré boli dovtedy z územia Slovenska známe. Autor tu uvádza ich všeobecnú charakteristiku, latinský názov druhu, rok opisu, meno autora, ktorý uvedený druh opísal, ako aj synonymá. Je tu uvedená doba výskytu larvy (húsenice) a imága a hlavné živné rastliny larvy daného druhu. V závere knihy je register autorov, rodov i druhov. 

Práca má 962 strán, vyšla v náklade 1000 výtlačkov. Kniha má tri doplnky, ktoré vyšli v neskorších rokoch a boli nimi v tom čase aktualizované zoznamy lokalít výskytu druhov motýľov na území Slovenska.

## Bibliografický odkaz
*  

Kategória:Knihy z 1964
Kategória:Entomologické knihy
John-Michael Liles

**John-Michael Liles** (* 25. november 1980, Indianapolis, Indiana, USA) je americký profesionálny hokejista, v súčasnosti hráč klubu NHL Colorado Avalanche. Hrá na pozícií obrancu.

Bol draftovaný Avalanche v piatom kole draftu v roku 2000. Svoju prvú sezónu v NHL odohral v roku 2003, v 79 zápasov získal 34 bodov. Za dobré výkony bol vybraný do NHL All-star Rookie team. Počas lockoutu hral v nemeckej DEL za Iserlohn Roosters.

Reprezentoval USA na ZOH v roku 2006.

## Klubová štatistika

## Externé odkazy
* 

Kategória:Hráči Colorado Avalanche
Kategória:Hokejisti USA
Kategória:Olympionici USA
Kategória:Osobnosti z Indianapolisu
Všivák (prítok Oravice)

**Všivák** je potok na hornej Orave, na území okresu Tvrdošín. Je to ľavostranný prítok Oravice a meria 2,1 km.

Pramení v Oravskej kotline na katastrálnom území Trstenej, v časti Vrchpole, severozápadne od Brezovice, v nadmorskej výške približne 647 m n. m. Bez prítokov tečie na západ takmer celou časťou Trstená - Hrady v regulovanom koryte, v intraviláne mesta sa stáča na juhozápad. Napokon sa z ľavej strany vlieva v nadmorskej výške cca 597 m n. m. do Oravice, približne dvesto metrov vyššie proti prúdu ako ďalší z prítokov - Trsteník.

## Referencie

Kategória:Potoky na Slovensku
Kategória:Povodie Oravy
Kategória:Vodné toky v okrese Tvrdošín
Perito Moreno (Santa Cruz)

**Perito Moreno** je mesto ležiace na severe provincie Santa Cruz v argentínskej časti Patagónie. Leží na križovatke ciest RN-40 a RP-43 a je centrom departmentu Lago Buenos Aires. Pre svoje mierne podnebie je často cieľom seniorov, ktorí si mesto vyberajú, ako miesto odpočinku. Pri sčítaní ľudu v roku 2010 malo mesto 4 617 obyvateľov. Mesto bolo formálne založené v roku 1927, no prvé obydlia tu boli vybudované už na začiatku 20. storočia cestovateľmi, ktorí smerovali do oblasti na výpravy. Pôvodný názov mesta z roku 1927 bol *Nacimiento*. V roku 1944 sa názov zmenil na *Lago Buenos Aires*. Súčasný názov sa používa od roku 1952 na počesť argentínskeho objaviteľa, cestovateľa a vedca Francisca Morena.

## Referencie

## Iné projekty

Kategória:Mestá v provincii Santa Cruz
Distinguished Flying Cross (Spojené kráľovstvo)

alt=|náhľad|Distinguished Flying Cross
**Distinguished Flying Cross** (*Záslužný letecký kríž*) je vojenské vyznamenanie udeľované vo Veľkej Británii pilotom Royal Air Force alebo skôr dôstojníkom letectiev krajín Commonwealthu, či ďalších spojeneckých krajín, za *odvážny čin alebo činy, hrdinstvo, odvahu a statočnosť alebo príkladnú službu vo vzdušných operáciách proti nepriateľovi*.

Ocenenie vzniklo 3. júna 1918, krátko po založení RAF. Jeho nositelia majú oprávnenie používať za svojim menom skratku DFC.
 
Zo slovenských nositeľov je pravdepodobne najznámejší generálmajor Otto Smik, z českých generál František Fajtl a Karel Kuttelwascher.

Kategória:Letecké ocenenia
Kategória:Britské rady a vyznamenania
Kategória:Vojenské vyznamenania
Orteigova cena

**Orteigova cena** bola finančná prémia, ktorú vypísal v roku 1919 hoteliér z New Yorku Raymond Orteig, pochádzajúci z Francúzska. Jej hodnota bola 25&nbsp;000 dolárov a mala byť vyplatená prvému letcovi, ktorý nonstop letom preletí Atlantický oceán z New Yorku do Paríža.

Pred úspešným letom Charlesa Lindbergha, ktorý nakoniec túto cenu získal, uskutočnilo niekoľko letcov (napríklad Hubert Julian, René Fonck alebo Charles Nungesser) nezávisle od seba pokusné prelety s cieľom získať cenu. Po Lindberghovom lete sa otvorili väčšie možnosti leteckej medzikontinentálnej doprave.

## Externé odkazy
* Orteigova cena na www.charleslindbergh.com

Orteigova cena
Elektrotechnológia

**Elektrotechnológia** je náuka o vlastnostiach materiálov a o ich spracovaní pri výrobe elektrotechnických súčiastok.

Za vhodných podmienok sa môžu v materiáloch vyskytovať mnohé technicky využiteľné javy. Na ich princípe sa konštruujú rôzne polovodičové súčiastky a zariadenia.

## Pozri aj
* Javy v polovodičoch

Kategória:Elektrotechnika
Kategória:Technológie
Kategória:Technické vedy
Trojkráľový večer alebo Čo len chcete

[thumb|Orsiono a Viola na obraze [Richard Pickersgill|Richarda Pickersgilla.]]
[thumb|[Edmund Blair Leighton a jeho obraz *Olivia*.]]

**Večer trojkráľový alebo Čo len chcete** skrátene aj **Trojkráľový večer** alebo **Večer trojkráľový** (anglicky: **Twelfth Night, or What You Will**) je komédia anglického dramatika Williama Shakespearea, napísaná okolo rokov 1600 až 1601.

## Vznik a prvé uvedenie
Hra *Trojkráľový večer alebo Čo len chcete* sa dochovala v prvom fóliovom vydaní z roku 1623. Presný dátum jej vzniku nepoznáme, avšak svoju premiéru mala 6. januára 1601. Podľa evidencie lorda komorníka Hudsona sa na premiére zúčastnil rad významných osobností, medzi nimi aj taliansky vojvoda Virginio Orsini. Podľa dohadov, dal práve na jeho počesť Shakespeare svojmu ilýrskemu vojvodovi meno Orsino. 

## Osoby
V hre vystupujú tieto postavy:
* **Orsino**, ilýrsky vojvodca
* **Olívia**, bohatá grófka
* **Viola**, Sebastiánova sestra – dvojča
* **Sebastián**, Violin brat – dvojča
* **Antonio**, Sebastiánov priateľ
* **Malvolio**, správca Olíviinho domu
* **Mária**, Olíviina komorná
* **pán Tobiáš**, Olíviin strýko
* **pán Ondrej**, Olíviin nápadník
* **Fabián**, šľachtic v Olíviiných službách
* **Šašo**, v Olíviiných službách
* **Kapitán**
* **Valentín** a **Curio**, Orsionovi služobníci
* **kňaz**
* **hudobníci, páni, námorníci, dôstojníci** a ostatní

## Referencie


## Iné projekty

Kategória:Divadelné hry Williama Shakespeara
Kategória:Divadelné hry 0. rokov 17. storočia
Kategória:Divadelné komédie
Tata (Maďarsko)

**Tata** je mesto v severozápadnom Maďarsku v Komárňansko-ostrihomskej župe  severozápadne od mesta Tatabánya.

Má rozlohu  a žije tu  obyvateľov *()*.

## Názov
Názov obce Tata je zo slovanského/slovenského osobného mena Tata (podobne čes. Tatinný, srbs. Tatinac a podobne), ale môže sa myslieť aj slovanské/slovenské tata v zmysle otec. Ešte v 15. storočí sa spomína, že obec má "maďarské a slovenské obyvateľstvo".

## Poloha a charakter mesta
Tata leží na riečke Által-ér, na brehoch veľkého Öreg-tó (Staré jazero). Mesto bez ústredného námestia má barokovú tvár (Eszterházyho palác) ponorenú v parkoch okolo Starého jazera a menšieho jazera (Anglická záhrada s umelými ruinami, palmovým skleníkom a okrasným minaretom (1840)).
Od 1727 (vyhnanie Turkov) rezidenčné parkové mesto Eszterházyovcov a ich staviteľa, architekta Jakuba Fellnera. 
Na Hősök tere (námestie Hrdinov) stojí vedľa historizujúcej budovy nemocnice synagóga (klasicizmus 1749), oproti vo svahu zadná (čelom k vstupnému portálu ľavá bočná) strana Paláca Eszterházyovcov evokujúca vidiecku barokovú architektúru. Zámok klesá spolu s terénom v parku k brehom Starého jazera. 
Na brehu Starého jazera (doprava loďou) stojí Tatský hrad (dnes Župné múzem Domokosa Kunyho, rímske základy, sčasti pevnostný charakter – vstupné mosty, vodná priekopa), na opačnej strane vo svahu barokový rímskokatolícky kostol.
V najnižších miestach odtoku Által-ér z jazera viacero mlynov (vizimalom, vodný mlyn).
Za hradom štvoruholníkové námestie s drevenou hodinovou vežou (Harangaláb), kapucínskym kostolom i modernou zástavbou (70. až 80. roky 20. st.).

## Partnerské mestá
*  Alkmaar, Holandsko, 1985
*  Gerlingen, Nemecko, 1987
*  Leonberg, Nemecko, 1989
*  Lancaster, Spojené kráľovstvo, 1992
*  Noisiel, Francúzsko, 1993
*  Arenzano, Taliansko, 1994
*  Svodín, Slovensko, 1997
*  Montebelluna, Taliansko, 2000
*  Roccasecca, Taliansko, 2001
*  Sovata, Rumunsko, 2002
*  Molėtai, Litva, 2004
*  Dvůr Králové nad Labem, Česko, 2005
*  Kanjiža, Srbsko, 2002

## Iné projekty

## Externé odkazy
* Oficiálna stránka

Kategória:Mestá v Maďarsku
Raymond Orteig

**Raymond Orteig** (* 29. január 1870, Louvie-Juzon, Francúzsko - † 6. jún 1939, New York, New York, USA) bol pôvodom americký hoteliér pôsobiaci v New Yorku, ktorý v roku 1919 ponúkol vyplatenie 25&nbsp;000 dolárov za prvý neprerušený prelet Atlantického oceánu z New Yorku do Paríža – Orteigovu cenu. 

Narodil sa v južnom Francúzsku, ale onedlho (v roku 1882) sa s rodičmi presťahoval do New Yorku. Tu začínal ako poskok v reštaurácii, ale čoskoro sa vypracoval na majiteľa dvoch hotelov – hotela Lafayette a Brevoort hotela. 

Orteig ponúkol vyplatenie ceny po návšteve večierka, ktorý sa uskutočnil na počesť amerického leteckého esa Eddieho Rickenbachera, kde sa v duchu francúzsko-amerického priateľstva veľa rozprávalo o čase, keď obe krajiny budú spojené pravidelnou leteckou linkou. K vypísaniu ceny Orteiga primäli aj kontakty s francúzskymi letcami, členmi misie vyslanej do USA počas prvej svetovej vojny, ktorá mala pomôcť vybudovať americké vojenské letectvo.

Cenu, ktorú Orteig poskytol, nakoniec získal v roku 1927 Charles Lindbergh.

## Referencie


Kategória:Podnikatelia USA
Javy v polovodičoch

**Technicky dôležité javy v polovodičoch a ich využitie**:

Okrem elektrickej vodivosti, ktorá je technicky najdôležitejším javom v polovodičoch, za vhodných podmienok môžu sa v nich vyskytovať mnohé ďalšie technicky využiteľné javy. Na ich princípe sa konštruujú rôzne polovodičové súčiastky a zariadenia.

Medzi dôležité javy patrí aj fotoelektrický jav.

Kategória:Elektrotechnika
Odvesna

[right|300px|thumb|'''[Pravouhlý trojuholník**:<br />**a, b** - odvesny,<br /> **c** - [[prepona]],<br />**α, β** - [[Uhol#Druhy uhlov|ostré uhly]],<br />**h** - výška na stranu c]]

**Odvesna''' je jedna z dvoch strán pravouhlého trojuholníka, ktoré predstavujú ramená pravého uhla tohto trojuholníka. Odvesny sú teda dve kratšie strany v pravouhlom trojuholníku.

## Referencie

## Pozri aj
* Pravouhlý trojuholník
* Prepona
* Tetiva
* Pytagorova veta

Kategória:Geometria
Schneiderova cena

**Schneiderova cena** (oficiálny názov **Coupe d'Aviation Maritime Jacques Schneider**) bola letecká súťaž, ktorú vyhlásil francúzsky priemyselník Jacques Schneider. Šlo o rýchlostné preteky hydroplánov lietajúcich po trojuholníkovej trase dĺžky 280 km, neskôr 320 km. Medzi letmi 1913 až 1931 sa konali preteky celkom jedenásťkrát.

Súťaž mala veľký vplyv na technický vývoj lietadiel, zvlášť hydroplánov. Schneider ju vyhlásil 5. decembra 1912 (podľa iných zdrojov už v roku 1911), prvé preteky sa leteli 6. apríla 1913 v Monaku a zúčastnili sa na nich štyria piloti.

Schneiderova cena
Tyler Hynes

**Tyler Hynes** (* 6. máj 1986, Toronto, Ontário, Kanada) je kanadský herec ocenený niekoľkými televíznymi i filmovými cenami. Preslávil sa úlohou Willa Bauera v seriáli Petra Benchleyho s názvom Amazonka. Svoju hereckú kariéru začal už ako osemročný, okrem televíznych filmov a seriálov účinkoval aj v celoverčených filmoch a zahral si i v divadle v rockovom muzikáli Tommy, v ktorom sa zhostil hlavnej úlohy.

Tyler Hynes žije v Kanade so svojimi rodičmi a bratom Brandonom, s ktorým účinkuje v rapovej/hiphopovej skupine All Logic. Aktivizuje sa ako hovorca National Canadian Youth pre Youth for Human Rights. Niektoré zdroje hovoria, že sa narodil a bol vychovávaný ako scientologista. Je nadšený skateboardista a má psa menom Taffy. Jeho stredné meno je Jeffery.

Okrem hrania a hudby sa venuje aj réžii a písaniu scenárov. 

## Filmografia
* 2006 - Občan Duane *(Rebel Stoner)*
* 2005 - 15/Love (TV) *(Nate Bates)*
* 2005 - Mama v šestnástich (TV) *(Brad)*
* 2005 - I do, They Don´t *(Rusty)*
* 2005 - Posledný znak *(Frank)*
* 2004 - While I Was Gone (TV) *(Malky McDowell)*
* 2003 - Muž, ktorý zabil *(Ripple)*
* 2001 - Nekonečný príbeh (TV) *(Atreyu)*
* 2001 - Tagged: Príbeh Jonathana Wambacka *(Jonathan Wamback)*
* 2000 - The Other Me (TV) *(Scottie DeSota)*
* 1999 - Amazonka (TV) *(Will Bauer)*
* 1998 - Domáci tím *(Chip)*
* 1997 - Lassie (TV) *(Darren)*
* 1997 - Malí muži *(Demi Brooke)*

## Externé odkazy

Kategória:Kanadskí filmoví herci
Kategória:Kanadskí televízni herci
Kategória:Detskí herci
Kategória:Osobnosti z Toronta
Orange County Choppers

náhľad|300px|Orange County Choppers

**Orange County Choppers** (**OCC**) je americká motocyklová firma, ktorá sa špecializuje na výrobu chopperov. Firma vznikla v roku 1999 ako pridružená výroba k rodinnému podniku Orange County Ironworks, ktorý pred tridsiatimi rokmi založil Paul Teutul Senior. 
  
V začiatkoch firma sídlila v Orange County, odkiaľ pochádza aj jej názov, ale nakoniec sa definitívne presťahovala do Rock Tavern v štáte New York, okolo 80 míľ severne od New Yorku. Majiteľom firmy je Paul Teutul Sr., v OCC pracujú aj jeho dvaja synovia: Paul Teutul Jr. (hlavný projektant a konštruktér) a Michael Teutul (má na starosti telefónny kontakt s klientmi a objednáva technické diely pre OCC). V súčasnosti firma zamestnáva 26 pracovníkov, produkuje okolo 150 motocyklov ročne a veľmi rýchlo sa rozvíja.

Discovery Channel natočila sériu televíznych programov s názvom „Americký chopper“, v ktorých predstavuje proces stavby tematicky zameraných motocyklov v Orange County Choppers.

## Súčasní pracovníci
* Paul Teutul, Sr
* Nick Hansford
* Steve Moreau 
* Jim Quinn
* Robert MacD
* Lisa Nazaro
* Mike Amorati
* Christian Welter
* Ron Salsbury
* Jason Pohl
* Rick Petko

## Pôvodní pracovníci
* Paul Teutul Sr.
* Paul Teutul Jr. 
* Michael Teutul
* Vincent DiMartino
* Nick Hansford
* Jason Pohl
* Cody Connelly
* Christian Welter
* Rick Petko

## Motocykle zhotovené v OCC

***Jet Bike** - zhotovený ako hold pre Ozbrojené sily Spojených štátov amerických v Afganistane.
***Fire Bike** - zhotovený ako hold newyorským hasičom, ktorí zahynuli 11. septembra 2001 počas teroristických útokov na WTC.
***P.O.W. Bike** - zhotovený ako hold hrdinom vietnamskej vojny.
***Lance Armstrong Bike** - zhotovený pre amerického cyklistu Lance Armstronga a jeho nadáciu na boj ľudí s rakovinou.
***I, Robot Bike** - zhotovený k premiére filmu Ja, robot s Willom Smithom v hlavnej úlohe.
***Black Widow Bike** - motocykel „Čierna vdova“ zhotovený pre Jeanette Lee, profesionálnu hráčku amerického biliardu.
***Police Bike** - zhotovený ako pocta newyorským policajtov
***N.Y Jets Bike** - motocykel zhotovený pre footbalové družstvo N.Y Jets.
***Gillette Bike** - motocykel zhotovený pre firmu Gillette.

## Galéria

Súbor:Orange-county-choppers-dixie-chopper-bike-left.jpg
Súbor:Bluelinxbike.JPG
Súbor:American Chopper 75873.jpg
Súbor:FalconBike.jpg


## Iné projekty

## Externé odkazy
*Oficiálna stránka OCC
*„American Chopper“ na Discovery Channel
 

Kategória:Výrobcovia motocyklov
Feferminc

**Feferminc** alebo **fefermincľa** alebo **feferminca** môže byť:
*mäta pieporná
*voňavý extrakt z mäty piepornej

**Feferminc** môže byť aj cukrík s príchuťou mäty piepornej, mentolový cukrík, pozri feferminc (cukrík)
Mazovské vojvodstvo

right|thumb|Poloha

**Mazovské vojvodstvo** je jedno zo 16 poľských vojvodstiev. Vzniklo v roku 1999 na území starších vojvodstiev Varšavského, Ciechanovského, Radomského, Ostrolenckého, Siedleckého, Plockého a časti Skiernievického. Nachádza sa v strednom Poľsku na väčšine území historickej krajiny Mazovska, zasahuje aj na územie Malopoľska a Podlesia. V rámci Poľska susedí s Podleským, Kujavsko-pomorským, Varmsko-mazurským, Svätokrížskym, Lublinským a Lodžským vojvodstvomVo vojvodstve žije 5 512 794 ľudí, čo z neho robí najväčšie a najľudnatejšie vojvodstvo v tejto krajine

## Iné projekty
Varmsko-mazurské vojvodstvo

right|thumb|Poloha

**Varmsko-mazurské vojvodstvo** () je jedno zo 16 poľských vojvodstiev. Vzniklo v roku 1999 na území starších vojvodstiev Elblonského, Olštýnského a časti Suvalského. Leží na severovýchode Poľska, predovšetkým jeho južná a východná hranica takmer presne kopíruje východnú a južnú hranicu poľskej časti bývalého Východného Pruska, s ktorým je jeho územie z veľkej časti totožné. V rámci Poľska susedí s Podleským, Mazovským, Kujavsko-pomoranským a Pomoranským vojvodstvom a s Kaliningradskou oblasťou Ruska.

## Významné mestá
* Olsztyn
* Elbląg
* Ełk
* Bartoszyce
* Braniewo
* Działdowo
* Giżycko
* Iława
* Kętrzyn
* Lidzbark Warmiński
* Mrągowo
* Nidzica
* Morąg
* Olecko
* Ostróda
* Pisz
* Szczytno

## Vodstvo
* rieky - Łyna, Pasłęka, Drwęca
* jezerá - Jeziorak, Mamry, Nidzské jazero, Niegocin, Roś, Śniardwy , 
* záliv - Vislanský záliv

## Iné projekty
Pomoranské vojvodstvo (1999)

right|thumb|Poloha

**Pomoranské vojvodstvo** (od slova Pomoransko) alebo **Pomorské vojvodstvo** (od slova Pomorie) alebo **Prímorské vojvodstvo** (od slova Prímorie), , je jedno zo 16 poľských vojvodstiev. Vzniklo v roku 1999 na území starších vojvodstiev, Gdanského, Slupského a časti Elblonského a Bydgoszczského. Vojvodstvo leží na severe Poľska. V rámci Poľska susedí s Kujavsko-pomoranským, Varmsko-mazurským, Veľkopoľským a Západopomoranským vojvodstvom.

## Iné projekty
Cambridge

**Cambridge** môže byť názov pre:

* mesto v Anglicku
** v Cambridgeshire, pozri Cambridge (Cambridgeshire)
** v Gloucestershire, pozri Cambridge (Gloucestershire)

* mesto v Austrálii, v spolkovom štáte Tasmánia, pozri Cambridge (Tasmánia)
* mesto v Kanade, v provincii Ontario, pozri Cambridge (Ontário)
* mesto na Novom Zélande, pozri Cambridge (Nový Zéland)

* mesto v Spojených štátoch amerických
** v Idaho, pozri Cambridge (Idaho)
** v Illinois, pozri Cambridge (Illinois)
** v Iowe, pozri Cambridge (Iowa)
** v Kansase, pozri Cambridge (Kansas)
** v Kentucky, pozri Cambridge (Kentucky)
** v Maine, pozri Cambridge (Maine)
** v Marylande, pozri Cambridge (Maryland)
** v Massachuchusetts, pozri Cambridge (Massachusetts)
** v Minnesote, pozri Cambridge (Minnesota)
** v Nebraske, pozri Cambridge (Nebraska)
** v New Hampshire, pozri Cambridge (New Hampshire)
** v New Yorku, pozri Cambridge (New York)
** v Ohio, pozri Cambridge (Ohio)
** vo Vermonte, pozri Cambridge (Vermont)
** vo Wisconsine, pozri Cambridge (Wisconsin)

* township v USA, v štáte New Hampshire, pozri Cambridge (New Hampshire)
* obec v USA, v štáte New York, pozri Cambridge (obec)
Hluchavka

**Hluchavka** (lat. *Lamium*) je rod rastlín z čeľade hluchavkovité (Lamiaceae). 

## Hluchavník
Staršie v niektorých systémoch časť druhov z dnešného rozsahu rodu *Lamium* (pozri nižšie) plus celý dnešný rod *[[Matsumurella]]* spolu tvorili samostatný rod **hluchavník** (*Galeobdolon*).

## Etymológia
Slovenský názov *hluchavka* vznikol podľa nárečového *hluchá žihľava*. Tieto rastliny sa podobajú žihľavám, na rozdiel od nich však nepŕhlia – sú teda „hluché“, „mŕtve“.

## Druhy
rod *Lamium*:
* *[[Lamium album]]* L. - hluchavka biela
* *[[Lamium amplexicaule]]* L. (=*Galeobdolon amplexicaule*) - hluchavka objímavá
* *[[Lamium bakhtiaricum]]* Jamzad
* *[[Lamium bifidum]]* Cirillo 
* *[[Lamium bilgilii]]* Celep
* *[[Lamium cappadocicum]]* Celep & Karaer
* *[[Lamium caucasicum]]* Grossh. (=*Galeobdolon caucasicum*)
* *[[Lamium confertum]]* Fr.
* *[[Lamium coutinhoi]]* J.G.García
* *[[Lamium cyrneum]]* Paradis
* *[[Lamium demirizii]]* A.P.Khokhr.
* *[[Lamium eriocephalum]]* Benth.
* *[[Lamium flexuosum]]* Ten.
* *[[Lamium galactophyllum]]* Boiss. & Reut.
* *[[Lamium galeobdolon]]* (L.) L. (= *Galeobdolon luteum*/*Galeobdolon galeobdolon*/*Galeobdolon vulgare*/*Galeobdolon umbrosum*, = *Lamiastrum galeobdolon*) - hluchаvník žltý/hluchavka žltá (vrátane *Galeobdolon montanum* [ hluchavník horský ], *Galeobdolon endtmanii*, *Galeobdolon argentatum* [ hluchavník striebristý ] a *Galeobdolon flavidum*)
* *[[Lamium garganicum]]* L.
* *[[Lamium gevorense]]* (Gómez Hern.) Gómez Hern. & A.Pujadas
* *[[Lamium gilongensis]]* H.W.Li (1985)
* *[[Lamium glaberrimum]]* (K.Koch) Taliev
* *[[Lamium × holsaticum]]* Prahl (=*Lamium album* × *Lamium maculatum*)
* *[[Lamium hybridum]]* Vill.
* *[[Lamium macrodon]]* Boiss. & A.Huet
* *[[Lamium maculatum]]* (L.) L. - hluchavka škvrnitá
* *[[Lamium moschatum]]* Mill.
* *[[Lamium multifidum]]* L.
* *[[Lamium orientale]]* (Fisch. & C.A.Mey.) E.H.L.Krause
* *[[Lamium orvala]]* L. - hluchavka veľkokvetá
* *[[Lamium persepolitanum]]* (Boiss.) Jamzad
* *[[Lamium ponticum]]* Boiss. & Balansa
* *[[Lamium purpureum]]* L. - hluchavka purpurová/hluchavka nachová
* *[[Lamium × schroeteri]]* Gams (= *Lamium album* × *Lamium purpureum*)
* *[[Lamium taiwanense]]* S.S.Ying
* *[[Lamium tomentosum]]* Willd.
* *[[Lamium tschorochense]]* A.P.Khokhr.
* *[[Lamium vreemanii]]* A.P.Khokhr.

Niekedy sa do rodu *Lamium* (resp. staršie alternatívne do rodu *Galeobdolon*) zahŕňa aj to, čo sa inde klasifikuje ako rod *[[Matsumurella]]*.

## Referencie

## Iné projekty
Dragún (vojak)

náhľad|Švédski dragúni z rôzneho obdobia
**Dragún** (nárečovo a v rokoch 1953-1957 aj podľa PSP: *dragúň*) alebo zastarano **dragón** bol:
* Pôvodne od 16. storočia príslušník jazdeckej pechoty, teda vojak, ktorý síce presúval na koňoch, ale bojoval zväčša ako pechota. Používali karabíny a krátke muškety (tzv. mušketieri) nazývané tiež dragon, podľa ktorých zrejme získali názov. Jazdili na ťažkých a mohutných koňoch. Najdlhšie, do 18. storočia, sa tento typ dragúna udržal v Rusku.
* Od 17. storočia resp. 18. storočia boli dragúni už príslušníci poloťažkej či v niektorých armádach ťažkej jazdy, teda pravidelní jazdci. Používali väčšinou pištoľ, pušku, šabľu a prilbu. V Česko-Slovensku sa dragúni ako druh jazdca udržali do začiatku druhej svetovej vojny.

## Iné projekty

Kategória:Dejiny vojenstva
Kategória:Kavaléria
Kategória:Pechota
RC verzia

**RC verzia** (z ) je pokročilá testovacia verzia softvéru , ktorá sa podrobuje koncovému testovaniu. Ak sa v RC verzii nenájde chyba, tak bude vydaná ako stabilná verzia.

Kategória:Verzie softvéru
Bohumín

**Bohumín** (, ) je sliezske mesto v českom okrese Karviná v Moravskosliezskom kraji. 1. 1. 2013 tu žilo 21 726 obyvateľov na rozlohe .

## Osobnosti mesta
* Milan Šimečka (* 1930 – † 1990), česko-slovenský filozof, politický spisovateľ, publicista, pedagóg, signatár Charty 77, člen kolégia prezidenta Václava Havla
* Richard Konkolski (* 1943), americký jachtár a osamelý moreplavec českého pôvodu

## Partnerské mestá
*  Prudnik, Poľsko
*  Zdzieszowice, Poľsko

## Referencie


## Pozri aj
* Zoznam miest v Česku
* Zoznam obcí v Česku

## Iné projekty

## Externé odkazy
* Oficiálna stránka 
* Bohumín
* Virtuálne cestovanie Bohumínom
* Dejiny mesta Bohumín 


Kategória:Mestá v Česku
Kategória:Obce okresu Karviná
Figovník bengálsky

**Figovník bengálsky**  alebo **banyan** (lat. *Ficus benghalensis*) je tropický strom z čeľade morušovité s rozsiahlou korunou. Tvorí druhotné kmene zo vzdušných koreňov. V Indii je posvätný. 

Dorastá do 30 m. Konáre majú vzdušné korene a nízko položené môžu vytvárať ďalšie kmene. Stromy môžu pokrývať veľké plochy. Obrovský jedinec rastúci v Royal Botanic Gardens v indickej Kalkate má 2 800 vedľajších kmeňov a rastie na ploche 1,3 hektára.

## Referencie

## Iné projekty

Kategória:Morušovité